"Setswana Puo ya Gae (HL)/P1 3 DBE/2022 SC/NSC KAROLO YA A: TEKATLHALOGANYO POTSO 1 1.1 Buisa temana e e latelang, mme morago o arabe dipotso. SETLHANGWA A (TEMANA) 1 E ne e le ka Lamatlhatso fa Kgori a ne a fologa terena mo seteišeneng sa Dryharts. E ne e se sebaka mosimane yo a ntse a dira, fela o ne a tsweletse mo botshelong, e se motho wa go tshameka mantlwane. Ntlo ya kwa gaabo e ne e le ntle e bile e galalela. O ne a ntshitse makgasanyana otlhe a rraagwe a neng a a rekile mme a e kgabisa. 5 Kopano o ne a ipona e le monna yo o lesego tota gore a bo a na le morwa a tshwana le Kgori jaana. Ee, ruri Kgori e ne e le sekai mo makolwaneng a motse wa Dryharts. 2 Ga a ka a ineela mo phafaneng morago ga go fetsa lokwalo lwa gagwe la materiki jaaka bontsi bo a tle bo dire, nnyaya. A tabogela kwa 10 matekiring go ya go iphataphatela. Lebang le Kgori e ne e le ditsala tsa makgonthe. Ba tsene sekolo mmogo go fitlhela kwa mophatong wa bosupa mo Lebang a ne a rengwa ke selepe sa magagana gona. Go tsweng foo ba siana ka mephato. Le gale ga ba a ka ba kgaogana. Go fetsa fela, Kgori a utlwalela tiro kwa matekiring mme a sianela gona. 15 3 'A mme ena o a tlhaloganya tsala? A ga a itlatse makgasa? Kana basetsana ba matsatsi ano o ka se ba tlhaloganye.' 'Nnyaya Kgori.' Ga fetola Lebang. 'E seng Keabetswe. Ngwana yoo o botho jo motho a palelwang ke go bo tlhalosa. E rile ke bua le ena ke fa a nkadimile ditsebe.' 'Fa Keabetswe a ka ntumela, nka tlatsa lesaka la ga rraagwe 20 ka dikgomo. Ga se gore ke mo rata fela gonne a le montle, nnyaya. Maitseo, tsala. Maitseo le botho.' 4 Mo maitsiboeng ke fa Kgori le Keabetswe ba tshwarane ka matsogo ka fa tlase ga setlhare. Lebang, mosimane yo o matšato o ne a setse a diretse tsala ya gagwe tiro, dilo tsotlhe di ne di le mo tshiamong. E rile 25 fela moeka a ntsha lefoko ke fa mosetsana a setse a butse pelo ya gagwe mme a amogela tsotlhe ntle le go dikadika. 5 E ne e le ka Letsatsi la Tshipi fa Kgori a na le mmaagwe. E ne e le kgale mmaagwe a mmolelela fa e le monna jaanong mme a tshwanetse go simolola go dira dilo tsa bonna. Morago ga go bua le go dumelana le 30 Keabetswe a itse ka gangwe fa nako ya go dira tsa bonna e fitlhile le tshwetso ya gagwe e le e e maleba. 6 'Mme, ke batla go go tlisetsa segametsi!' a bua a ntse a nyeba. 'Ao, Kgori ngwanaka, tlogela go tshameka. Kana wena o ithaya o re 'nyalo ke motshamekwane.' Seipone, mmaagwe, a bua a ntse a tshegatsega. 35 Kana golo fa ke tiisitse mma. Ke bone lekgarebe le lentle e bile ke batla go mo dira ngwetsi ya gago. Ke solofela fa le wena o itse fa Keabetswe e le ngwana yo o maitseo e bile a le lorato. Mosetsana yoo o … 'Wa re mang?' Mmaagwe a mo itaya molomo. Kwalololo e ileditswe P hetla"